  Виталий Пронин Туспуктэм udmurt.ru сайтысь Туннэ Кун Кенешын «МыВместе» проектлэн улонэ пыӵамез сярысь вераськизы. Кенешонэз нуиз парламентлэн нырысетӥ воштӥсез Надежда Михайлова. Отчы пыриськизы «Огъя Россия» партилэн ёзчиосыз но волонтёръёс. Пандемия вакытэ та проектлэн ужез радъяське Удмуртилэн Тӧроезлэн Александр Бречаловлэн юрттэменыз. – Быдэс кунамы сямен ик, шаерамы коронавирусэн герӟаськем югдур капчи ик ӧвӧл, – вераз Надежда Михайлова, – туж трос висисьёс кылдо, эмъясьёс но висьыны ӧдъяло, соин ик волонтёръёслэн юрттэтсы туж кулэ. «Мы Вместе», «ПоддЕРжка» но «МедПоддЕРжка» акциос калыклэсь улонзэс, врачъёслэсь ужзэс капчиято. Волонтёр луыны 18-65 аресъем вань мылкыд карисьёс быгато. Со понна https://dobro.ru/event/10104251 сайтын пусйиськоно. «МыВместе» акция ужзэ азьланьтоз. 8 800-200-34-11 номеръя вазиськыса луэ волонтёръёсты ӧтьыны, соосты сиён-юон, эмъюм басьтыны курыны. Нош «МедПоддЕРжка» акция улсын волонтёръёс больницаослы юртто: пырисьёслэсь температуразэс мертало, регистратураын ужало, врачъёсты вызовъёсы нулло. УД Теги: волонтёръёс коронавирус  